《过清远大家峡》
宋代·章才邵

岩头风急树欹斜，溪畔渔樵十数家。
老尽往来名利客，年年秋水映芦花。

作者简介：章才邵，字希古，崇安（今福建武夷山市）人。元振子。少从杨时学。以父荫补官。历知临贺、辰阳二州，改荆湖北路参议官。晚年与朱熹游。事见《名贤氏族言行类稿》卷二六，明嘉靖《建宁府志》卷六八有传。今录诗三首。